《大佛寺留题》
宋代·李新

绿篠寒松小翠微，鱼声寂寂鼓声稀。
山头远见龟屏出，海峤谁迁石笋归。
欲得鬼神添岭桧，却愁风雨断天衣。
醵钱欲作翚飞观，一钵无妨厌蕨薇。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。